text: Flyvende start på 2014 for Billund Lufthavn
  01 februar 2014 kl. 10.54
  I januar måned rejste 161.975 passagerer gennem Billund Lufthavn. Det er en stigning på 2.252 passagerer, svarende til en fremgang på 1,4 procent.
  Udenrigsruterne fortsætter med at have passagermæssig fremgang, idet 103.109 benyttede disse fra lufthavnen. Det er en stigning på 5,4 procent.
  Indenrigsruten til København havde i januar måned 9.366 passagerer, hvilket er en fremgang på 723 passagerer, svarende til 8,4 procent.
  48.946 charterpassagerer kom gennem lufthavnen i januar måned. Det er et fald på 3.152 passagerer, svarende til 6,1 procent. Det skal ses på baggrund af, at uroen i Egypten har medført 10.000 færre rejsende til dette ellers så solrige og populære rejsemål. 
  - Charterselskaberne har arbejdet rigtig hårdt og været dygtige til at finde alternative destinationer til Egypten. Set i denne sammenhæng, er der andre rejsemål, der oplever pæn fremgang, siger lufthavnschef Kjeld Zacho Jørgensen
   - Se alle passagertal fra Billund Lufthavn her
  